Radionica Slikamo u stilu Đura Pulitike
2026-01-19 16:30 - 18:30 (Europe/Zagreb) | Ogranak Mokošica – Dubrovačke knjižnice, Bartola Kašića 8, Mokošica, Dubrovačko-neretvanska, 20236, Croatia
Sljedeća radionica u prostorima
Gradske knjižnice ogranak Mokošica.
“Slikamo u stilu Đura Pulitike” je već sljedeći

ponedjeljak,19.01.
16.30h do 18.30h.
za uzrast 6+
prijave preko DM

Slikat ćemo živim bojama, u stilu dubrovačkog slikara Đura Pulitike, koji je na tako lijep i razigran način slikao naš krajolik. Predznanje ili iskustvo nije potrebno,
što još ne znamo, naučit ćemo!

Ostale radionice objavljujemo tjedan prije. STAY TUNED!

Ovaj projekt je odobreni prijedlog za kulturni program Grada Dubrovnika u 2026., sufinanciran od @grad.dubrovnik.official i podržan od @duknjiznice

#dječjeradionice #likovneradionice #likovneradionicezadjecu

TEČAJ HEKLANJA ZA POČETNIKE
2026-01-19 17:00 - 19:00 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Zima je idealno vrijeme za usporiti.
Zato pokrećemo tečaj heklanja za početnike, namijenjen svima koji se žele upoznati s osnovama heklanja – bez prijašnjeg iskustva.
📅 Ideja je da se sastajemo ponedjeljkom i družimo uz heklanje, čaj i keksiće ❤️
Kroz praktičan rad i stručno vodstvo učiti ćemo
🧶Osnovne bodove heklanja
🧶Kako započeti i završiti jednostavan projekt
🧶Male trikove i savjete za samostalni rad kod kuće
Tečaj je zamišljen kao kreativno druženje – mjesto gdje se povezujemo, stvaramo i zajedno razbijamo zimsku monotoniju.
💶 Cijena:
30 € po pojedinačnom terminu
90 € paket od 4 termina
Heklanje je opuštajuće, meditativno i savršeno za zimske večeri – heklajmo zajedno🧵✨
Broj mjesta je ograničen.
Prijaviti se možeš u inbox ili na broj 0958521392

NURNBERG / Nuremberg
2026-01-19 18:00 - 20:30, 2026-01-21 18:00 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

MARTY VELIČANSTVENI / Marty Supreme
2026-01-19 20:30 - 23:00, 2026-01-24 18:00 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Zvjezdana postava predvođena Timothéem Chalametom i Gwyneth Paltrow, pod redateljskom palicom Josha Safdieja, donosi nezaboravnu priču o mladiću čiji san svi preziru — ali koji je spreman proći kroz pakao i vratiti se jači u nezaustavljivoj potrazi za veličinom. Marty Veličanstveni epska je priča o ambiciji, sudbini, samostvaranju, kockanju, ljubavi i želji, smještena u živopisni New York 1950-ih, gradu koji nikada ne spava i gdje snovi postaju opsesija. Inspiriran stvarnim likom legendarnog stolnoteniskog šampiona Martyja Reismana — film nije biografija, već originalna priča o čovjeku koji se usudio sanjati izvan granica mogućeg. Marty Mauser besraman je, razmažen, arogantan i nezreo igrač čija se opsesija slavom pretvara u niz katastrofalnih odluka, ludih oklada i emocionalnih ispada. No, uz režijsku energiju Safdieja i glumački magnetizam Chalameta, taj vrtlog destrukcije postaje i duhovit, i dubok, i zapanjujuće ljudski. U tonu filmova Martina Scorseseja (Vuk s Wall Streeta) i Stevena Spielberga (Uhvati me ako možeš), Marty Veličanstveni donosi eksploziju stila, strasti i ambicije čovjeka koji je želio više nego što je svijet bio spreman dati.

SONG SUNG BLUE
2026-01-20 20:30 - 22:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Dva glazbenika koji nisu imali sreće (Hugh Jackman i Kate Hudson) formiraju veseli tribute bend Neilu Diamondu, dokazujući da nikad nije kasno pronaći ljubav i slijediti svoje snove.
Kada Mike Sardina (Hugh Jackman) upozna Claire Stengl (Kate Hudson), on je u tom trenutku sitni glazbenik na koncertima. Mike, liječeni alkoholičar i veteran Vijetnamskog rata, dodatno radi kao mehaničar kako bi uspio raditi ono što najviše voli: svirati i nastupati, bez obzira na to koliko je velika publika, bez obzira na to koliko je prazan bar. Kad vidi Claire na pozornici u njezinom nastupu Patsy Cline, u njoj uočava istu strast i otkrivaju kozmičku povezanost koja započinje ljubavnu priču koja se nalazi i na i izvan zajedničke pozornice.

UMRI, LJUBAVI / Die My Love
2026-01-21 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Grace, mlada majka i spisateljica, seli se s partnerom Jacksonom u izoliranu staru kuću u Montani gdje se nakon rođenja djeteta bori s usamljenosti i simptoma postporođajne depresije. Kako se njezino emocionalno stanje pogoršava, postaje sve nepredvidljivija u svojim postupcima. Jackson nemoćno promatra kako Grace gubi vezu s realnošću, dok njihov brak tone pod teretom njezina psihičkog kolapsa.

Radionica Pointilizam - slikamo točkicama
2026-01-22 16:30 - 18:00 | Ogranak Mokošica – Dubrovačke knjižnice, Bartola Kašića 8, Mokošica, Dubrovačko-neretvanska, 20236, Croatia
Sljedeća radionica u prostorima
Gradske knjižnice ogranak Mokošica.
“Pointilizam – slikamo točkicama” je već sljedeći

četvrtak,22.01.
16.30h do 18.30h.
za uzrast 6+
prijave preko DM

Upoznat ćemo se sa pointilizmom – slikarskim stilom razvijenim krajem 19. stoljeća , kojim su slikari slikajući točkicama dočaravali svoje impresije. Predznanje ili iskustvo nije potrebno.
VAŽNO: Za ovu radionicu su samo još dva mjesta slobodna.

Ostale radionice objavljujemo tjedan prije. STAY TUNED!

Ovaj projekt je odobreni prijedlog za kulturni program Grada Dubrovnika u 2026., sufinanciran od @grad.dubrovnik.official i podržan od @duknjiznice

#radionicedubrovnik #radionicezadjecu #likovneradionicezadjecu

BODLJIKAVA AVANTURA
2026-01-22 16:30 - 18:00, 2026-01-23 16:30 - 18:00, 2026-01-24 14:30 - 16:00, 2026-01-25 14:30 - 16:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Hana je znatiželjna desetogodišnjakinja koja živi u svjetioniku i sanja o onome što joj najviše nedostaje – pravoj obitelji, punoj smijeha, topline i zajedničkih pustolovina. Kada upozna Waltera, dobroćudnog, ali pomalo umornog oca neobično velike obitelji zečeva, njihovi se svjetovi neočekivano isprepletu.Nakon neobičnog obrata sudbine, Walter kreće na putovanje bez sjećanja, a Hana vidi priliku za avanturu kakvu je oduvijek priželjkivala. Zajedno se upuštaju u maštovitu potragu u kojoj se granice između stvarnosti i fantazije brišu, a Walter se pretvara u hrabrog viteza iz svojih omiljenih stripova.
Ova šarmantna i topla priča o prijateljstvu, mašti i pronalasku obitelji na najneočekivanijim mjestima donosi avanturu koja će razveseliti i male i velike gledatelje..

Koncert: Marko Tolja
2026-01-22 20:00 - 22:00 | Kazalište Marina Držića, Pred Dvorom 3, Dubrovnik, 20000, Croatia
Koncert: Marko Tolja
Koncert u organizaciji Turističke zajednica Grada Dubrovnika.

28 GODINA KASNIJE: HRAM LUBANJA / 28 Years Later: The Bone Temple
2026-01-22 20:30 - 22:30, 2026-01-25 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Nakon što su Danny Boyle i Alex Garland stvorili svijet u filmu 28 godina kasnije, redateljica Nia DaCosta ga u potpunosti okreće naglavačke u spektakularnom nastavku 28 godina kasnije: Hram lubanja. Dr. Kelson (Ralph Fiennes) ulazi u neočekivanu i opasnu vezu čije bi posljedice mogle promijeniti cijeli svijet. Istovremeno, Spikeov (Alé Williams) susret s Jimmyjem Crystalom (Jack O’Connell) pretvara se u noćnu moru iz koje nema izlaza. U Hramu kostiju zaraženi više nisu najveća prijetnja — prava opasnost leži u nečovječnosti samih preživjelih.

NURNBERG / Nuremberg
2026-01-22 20:30 - 23:00, 2026-01-24 20:30 - 23:00, 2026-01-25 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia

Radionica terarij&vino
2026-01-23 17:00 - 19:00 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Radionica izrade terarija;
Prilika da se malo isključiš i uroniš u stvaranje

Broj mjesta je ograničen.
Prijaviti se možeš u inbox ili na br 095 8521392

23.01 u 17:00 ( trajanje radionice 2 sata)
Terra Jungle studio / Babin kuk pored fontane)
Cijena : 55 eura ( sav materijal je uključen i terarij koji napraviš nosiš doma uz upute o održavanju)

SIRAT / Sirât
2026-01-23 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Dobitnik nagrade žirija na festivalu u Cannesu!
Film nagrađivanog španjolskog redatelja Ólivera Laxea dolazi svježe s ovogodišnjeg Cannes Film Festivala gdje je prikazan u glavnom natjecateljskom programu u utrci za Zlatnu palmu.
Otac i sin dolaze na rave party u izoliranom, opustjelom planinskom području južnog Maroka. Traže Mar, svoju kćer i sestru, nestalu prije nekoliko mjeseci na jednoj od sličnih maratonskih rave zabava. Bezuspješno pokazuju njezinu fotografiju posjetiteljima, okruženi elektronskom glazbom i posebnom vrstom slobode kakvu nikad ranije nisu susreli. Sve očajniji, odlučuju pratiti skupinu rejvera do posljednjeg partyja koji će se održati duboko u pustinji, nadajući se da će tamo pronaći Mar.

GLEDATI U SUNCE / Sound of Falling
2026-01-23 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Četiri djevojke, i njihove obitelji žive u seoskoj kući u Altmarku, regiji u sjevernoj Njemačkoj koja se naslanja na rijeku Labu: Alma (Hanna Heckt) negdje oko 1910., Erika (Lea Drinda) neposredno nakon Drugog svjetskog rata, Angelika (Lena Urzendowsky) u Istočnoj Njemačkoj 1980-ih i Lenka (Laeni Geiseler) u našoj sadašnjosti. Naizmjenično pratimo njihovo odrastanje i mladost ali paralaleno i razvijanje kuće tijekom stoljeća, dok se odjeci prošlosti zadržavaju u njegovim zidovima. Iako ih dijeli gotovo stotinu godina, njihovi životi počinju se zrcaliti jedni u drugima.
Dobitnik nagrade žirija na filmskom festivalu u Cannesu!
8 nominacija za nagradu Europske filmske Akademije uključujući za najbolji film i režiju!

Subotnji đir po pločama @ Corto vinyl shop Dubrovnik
2026-01-24 10:00 - 17:00 | Corto Vinyl Shop, Masarykov put 3a, Dubrovnik, Dubrovačko-neretvanska, 20000, Croatia
Subota bez žurbe uz second hand i nove vinile, cd-e, dobru vibru i ekipu koja voli glazbu.Kopamo po crateovima, slušamo ploče, komentiramo i dijelimo glazbene priče.Nema pravila ni plana — samo opušteno druženje, muzika u pozadini i onaj dobar osjećaj kad naletiš na ploču koju nisi znao da tražiš.
Svrati na đir, prekopaj, poslušaj i ostani s nama.
*Đir po pločama će se održavati svake subote od 10h!Kava, kombucha, razna iznenađenja, akcije i sl
Support by Dubrovnik 33/45

Radionica za djecu Cupcake Party
2026-01-24 10:30 - 12:00 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Svi volimo muffine a volimo ih još više kad ih pretvorimo u cupcake.
Djeca će na radionici naučiti kako se radi smjesa i napraviti svoje muffine.
Nakon pečenja puštamo mašti na volju i muffine ukrašavamo raznim kremama i jestivim dekoracijama.
Djeca nose kući ono što naprave.

Djeca na radionici neće rukovati oštrim predmetima a muffine pečemo mi

Subota 24.01 u 10:30
Terra Jungle studio / Babin kuk pored fontane
Cijena: 30 eura

Broj mjesta je ograničen, prijaviti se možeš u inbox ili na broj 095 8521392

DETEKTIVI IZ KVARTA / Spilt Milk
2026-01-24 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Bobby je živahan 11-godišnji dječak opsjednut željom da postane veliki detektiv poput svog televizijskog junaka Kojaka. Jednoga dana s najboljom prijateljicom Nell odlučuje otvoriti vlastitu istraživačku agenciju, a sve što im treba je prvi slučaj. Kada Bobbyjev problematični brat iznenada nestane, dvojac kreće u potragu primjenjujući sve svoje detektivske vještine, a nevina dječja avantura prelazi u mračniji svijet kriminala.
Dugometražni prvijenac redatelja Briana Durnina uzbudljiva je i dirljiva priča o dječjim snovima u teškim vremenima, koju majstorski prenosi talentirani dječji glumački duo Cillian Sullivan i Naoise Kelly. Film je premijerno prikazan na filmskom festivalu u Tallinnu.

KONCERT NIANSE + PELIN & JAM — LIVE @ LOVE BAR
2026-01-24 21:00 - 23:30 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
U subotu 24. siječnja 2026. Love Bar donosi večer čistog rock ‘n’ rolla!
Na istoj pozornici nastupaju:
NIANSE – dubrovački alternativni rock bend poznat po snažnoj energiji i autorskom zvuku
PELIN & JAM – zagrebački rock/blues projekt s jakim live nastupima i jam pristupom
Očekuje vas prava klupska koncertna večer
Subota, 24.1.2026.Početak: 21:00Ulaz: 5 €

RØLØ & KI KLOP
2026-01-24 21:30 - 23:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
DISCOM protiv SIJEČANJSKE DEPRESIJE: RØLØ + KI KLOPSubota, 24. 1. 2026, ART RADIONICA LAZARETI21:00 ulaz / 21.30 koncert

Nova godina, novi vi, nove navike, novi režimi prehrane i treninga. I nova siječanjska praznina.Mi vam nudimo jednostavno rješenje: discom protiv post-blagdanske depresije!U Lazarete stižu dva benda koja podižu puls i brišu siječanjski blues: zagrebački disco-pop trio Ki Klop i splitski electro-disco-pop-punk RØLØ.
KI KLOPKi Klop je zagrebački disco-pop trio i novo glazbeno lice na regionalnoj alt sceni. Bend su osnovali Jakov Ramničer i Luka Žigolić, a priključenjem bubnjarke postali su tročlani live bend. Ki Klop sada čine Luka Žigolić (gitara i vokal), Jakov Ramničer (bas) i Laura Tandarić (bubnjevi i vokal), koja je u nastupe unijela dodatnu svježinu i snagu. U novoj je formaciji Ki Klop postao reaktor sirove energije koji sa stagea sve pred sobom usisava u crnu disko rupu. Sa snažnom, čvrstom i upečatljivom ritam sekcijom te zaraznim plesnim gruvovima, Ki Klop kroz mantrične gitare i neodoljive vokale sve prisutne na podiju baca u plesni trans.Njihov debitantski album Otopljeni disko (Jeboton, 2024.) vodi slušatelja na konceptualno glazbeno putovanje, uvlači ga u svoju mračnu elektro-disko odiseju u kojoj on sam postaje novo mitsko biće, Ki Klop ili disko frankenstein izgubljen u dimu i glazbi. „Otopljeni disko“ savršeni je soundtrack za vruće večeri, ples do jutra i tulume na kojima se sve topi u sjaju disko kugle i svjetlima neona.Album je donio bendu rasprodanu zagrebačku Močvaru, pet nominacija za Rock&Off i Elector nagradu (u kategoriji Electro pop izvođač godine), te titulu Pop&Off izvođača 2024. godine. Krajem godine objavili su i Otopljeni disko (Remixed) s čak šest remiksiranih pjesama u svježem izdanju.
Live nastupi Ki Klopa kombinacija su koncerta, dramskog performansa i klupsko-plesnog doživljaja, a bend je nastupio na nizu relevantnih festivala i showcaseova diljem regije: Zlarin Street Music Festival, Vintage Industrial Bar, na najvećoj JeboTon fešti dosad u klubu Boogaloo, na zagrebačkom Hali Galiju u AKC Attacku, Velvet festival u Puntu na otoku Krku, Exit festival u Novom Sadu, Tam Tam festival u Sućurju na Hvaru, Zlarin Street Music Festival, Mudri Brk festival, Pandemonium festival, Gradić fest u Novom Sadu , Urban Fest Osijek, Brucošijada FER-a, showcase festival PIN u Skopju…“Vizura albuma „Otopljeni disko“ isprva se doima čudovišnom i pomaknutom, no Ki Klop odlično balansira u prijemčivosti tema koje otvara i sa završetkom svake pjesme vas golica da ostanete zajedno i u novom poglavlju s kojim kao da svaki put nude neku svoju uspješnu redefiniciju riječi „cool“. Možda baš zato jer kao da su se njegovi članovi trudili biti uncool. Uspješno otapaju disco i sumnje da se s takvim stavom može isporučiti odličan ljetni album koji u srži to možda i nije jer ima adute da potraje i duže”. – Zoran Stajčić, Ravno do dna

RØLØRØLØ, dobro poznat dubrovačkoj publici, splitski je electro-disco-pop-punk sastav koji već deset godina spaja live elektroniku, punk energiju i eksperiment, uz duhovite tekstove, mantrične rifove i ritmove koji ne puštaju do zadnjeg tona. Trenutnu postavu benda čine Karlo Kazinoti, Mišo Komenda, Bernardo Andrijašević i Toma Bedalov, prethodno su djelovali u sastavima Leut Magnetik, Lažni brkovi, Kunjad Arhimed i Beta Bombe. Bend je osnovan 2015. godine, a od samih početaka prepoznatljiv je po spoju bubnjeva, bas-gitare, gitare i elektroničkih elemenata, uz snažan naglasak na ritam i energične koncertne nastupe. Diskografski debi RØLØ objavljuju 2016. godine, drugi album HØØP izlazi 2018., a treći album Ponte Rosso 2021., svi snimani u studiju Propeler i pod producentskom palicom Jana Ivelića Pele. Povodom deset godina djelovanja, bend u svibnju 2025. objavljuje singl Spinut, s novim basistom Bernardom Andrijaševićem. Pjesma je posveta svim dosadašnjim basistima RØLØ- a. Tijekom zadnjih deset godina bend intenzivno nastupa diljem Hrvatske, sudjelujući na brojnim festivalima i kulturnim manifestacijama, među kojima se ističu: Indirekt Umag, Dan D (Tvornica kulture), Brucošijada FER-a, Splitski dani performansa, Dani nove glazbe, Split, Spot Festival, Silba – Environment Art, Voi’s Festival, Zagreb Design Week, Tam-Tam Festival na Hvaru…
Koncert organizira Art radionica Lazareti u suradnji s AVCD Dubrovnik i Tvornicom umjetnosti Podroom (TUP). Ovaj muzički program realiziramo kroz program AJMO! Ureda za izvoz glazbe Hrvatska uz podršku Ministarstva kulture i medija RH i Turističke zajednice Grada Dubrovnika.‘AJMO!’ je projekt Ureda za izvoz glazbe Hrvatska s Ministarstvom kulture i medija RH. Cilj projekta je poticanje koncertne aktivnosti u manjim sredinama i podršku domaćim glazbenicima i organizatorima u njihovom radu.
Vizual, dizajn i ilustracije: Milan Pantović www.instagram.com/menestrraARL: www.arl.hr, FB: @ARL.Dbk IG: @arldu

OTAC MAJKA SESTRA BRAT / Father Mother Sister Brother
2026-01-25 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Dobitnik nagrade Zlatni lav na filmskom festivalu u Veneciji!
Jedan od najznačajnijih i najvećih američkih redatelja nezavisnog filma Jim Jarmusch vraća se u velikom stilu s filmom „Otac majka sestra brat“, savršeno konstruiranim filmskim triptihom s kojim je trijumfirao na filmskom festivalu u Veneciji gdje je osvojio glavnu nagradu – Zlatni lav. Drama s elementima komedije „Otac majka sestra brat“ fokusirana je na tri različite priče koje se tiču međusobnih odnosa odrasle djece te njihovih ponešto udaljenih roditelja (jednog ili oba). Svaka priča odvija se u današnjem vremenu i svaka se, baš kao što je to redatelj Jarmusch radio i ranije u svojim djelima, odvija u drugoj zemlji…
